section_heading: Odstranjivač ljubavi (Amolitium Amoris)
paragraph_text: Knjiga sadrži 4 kratke priče (Uživo iznad Hartere, eponimnu Odstranjivač ljubavi, Trojanski konj u meni, te A dan je tako lijepo počeo...) i roman Oklijevanja, u kojemu se preispituju višeslojni emocionalni odnosi među likovima. Roman nije pisan linearnom naracijom već preskokce, slijedeći neočekivane asocijacije kojima se prepuštaju (anti)junaci priče. Kratke pripovijetke obrađuju teme suicida, razotkrivenih tajnih veza i nemilosrdnu analizu lažnih emocija. Autor koristi moderni urbani leksik, što se posebice daje iščitati iz živih i dinamičnih dijaloga u Oklijevanjima te Trojanskom konju.